भाजपा.के पुरनिया नेता लालकृष्ण आडवाणी बुध का दिने गुजरात के मुख्यमंत्री नरेन्द्र मोदी के भरपूर बड़ाई करत कहलन कि अगर अगिला चुनाव बाद मोदौ प्रधानमंत्री बनत बाड़े त आडवाणी के खुशी होखी.
आडवाणी अहमदाबाद में इन्स्टीट्यूट आफ इन्फ्रास्ट्रक्चर रिसर्च एंड मैनेजमेट.के उद्घाटन पर संबोधन देत रहले.
एहसे पहिले आडवाणी साबरमती नदी फ्रंट पार्क के उद्घाटन कइले आ एह मौका पर नरेन्द्र मोदीओ मौजूद रहले, दुनु जने एके कार से समारोह स्थल अइले आ अहमदाबाद सर्किट हाउस मे अकेले मे करीब एक घंटा ले बतियवले. फेर दुपहरिया के भोजन लोग संगही कइल आ फेर सोमनाथ ट्रस्ट के बइठक मे शामिल भइल. एह बइठक के अध्यक्षता मुख्यमंत्री रहल केशूभाई पटेल कइलन.
